
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού χαι δημιουργία ζώνης παρα¬ 
λίας στη θέση «ΚΑΝΑΛΙΑ» Μυκόνου μπροστά από την ιδιοχτ. Ν, 
Μαχριώτη. 

ΠΟΛΕΟΔΟΜΙΑ 

ΔΙΑΤΑΓΜΑ 

Τροποποίηση του ρυμοτομικού σχεδίου Αμαρουσίου (Ν. Αττικής) 
στα υπ’ αριθ. 32 και 97 οικοδομικά τετράγωνα. 

ΑΠΑΛΛΟΤΡΙΩΣΕΙΣ 

ΑΠΟΦΑΣΕ ΙΣ 

Αριθ. 2043 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΚΑΝΑΛΙΑ» Μυχόνου μπροστά από την ιδιοχτ. Ν. Μακρι- 
ώτη. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας» όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/80 και β) του άρ¬ 
θρου 23 του Ν. 1337/83.. 

2. Τις διατάξεις της παρ. 9 του άρθρου 1 του κεφαλαίου Β’ της 
0.208/181/26.4.82 (ΦΕΚ 214/26.4.1982 τεύχος Β') κοινής από¬ 
φασης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπ. Οικονομικών». 

3. Την από 6.7.88 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΚΑΝΑΛΙΑ» της Μύ¬ 
κονού και τον από Μάϊο 1988 με κλίμκα 1:500 τοπογραφικό διά¬ 
γραμμα του τοπογράφου μηχανικού Ηλία Οικονομόπουλου που Θεωρή¬ 
θηκε την 6.7.1988 από τη Δ/νση Τεχν. Υπηρεσιών της Ν. Κυκλάδων 
και συνοδεύει την έκθεση της προαναφερομένης Επιτροπής. 

4. Τη σύμφωνη γνώμη του Γεν. Επιτελείου Ναυτικού, που διατυπώ¬ 
θηκε στο 15445/603/8.11.88 έγγραφό του. 

5. Τις διατάξεις του άρθρ. 1 της παρ. 1 του Ν. 3200/55 (ΦΕΚ 97/ 
Α/1955) «περί διοικητικής αποκεντρώσεως» σε συνδυασμό με τις δια¬ 
τάξεις του από 28.6.1955 Β.Δ/τος «περί εξαιρέσεως από της κατά το 
άρθρ. 1 παρ. 1 του Ν. 3200/1955 αρμοδιότητος των Νομαρχών, αντι¬ 
κειμένων τινων αρμοδιότητος του Υπ. Οικονομικών», του Β.Δ. 704/70 
και του άρθρ. 1 παρ. 5 του Π.Δ. 71/25.2.1984, σχετικά με τη μεταβί¬ 
βαση αρμοδιοτήτων του Υπουργού Οικονομικών στους Νομάρχες και 
στις Περιφερειακές Αρχές διανομαρχιακού επιπέδου, αποφασίζουμε: 


1. Επικυρώνουμε τηντχπό 6.7.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Μάιο 1988 τοπογραφικό διάγραμμα, που - την συνο¬ 
δεύει, το οποίο συντάχθηκε από τον Οικονομόπουλο Ηλία τοπογράφο 
μηχανικό, με κλίμακα 1:500 και θεωρήθηκε την 6.7.1988 από τη Δ/ 
νση Τεχν. Υπηρεσιών της Νομαρχίας Κυκλάδων, επί του οποίου η πιο 
πάνω Επιτροπή, με κόκκινη γραμμή καθόρισε τα όρια του αιγιαλού στη 

2 θέση «ΚΑΝΑΛΙΑ» ν. Μυκόνου μπροστά από ιδιοκτησία Ν. Μακριώτη 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ερμούπολη, 22 Μαρτίου 1989 
Ο Νομάρχης 
Δ. ΤΑΣΣΗΣ 


ΕΚΘΕΣΙΣ 

Για τον καθορισμό των ορίων Αιγιαλού και Παραλίας, που γίνεται για 
πρώτη φορά στην θέση «ΚΑΝΑΛΙΑ» νήσου Μυκόνου.. 

Στην Μύκονο την 6.7.1988 και ημέρα Τετάρτη οι υπογεγραμμέ¬ 
νοι: 

1. ΘΩΜΑΣ ΝΑΣΙΟΣ Οικονομικός Έφορος Μυκόνου 

2. ΔΗΜ. ΤΖΟΥΜΑΚΙΔΗΣ Πολ. Μηχ/κός αναπληρωτής του 
Δ.Τ.Υ.Ν. Κυκλάδων 

3. ΧΑΡΙΤΟΠΟΥΛΟΣ Σπήλιος, Ανθ/ρχος ΝΣ, Λιμενάρχης Μυκό¬ 
νου α.α. 

που αποτελούμε την Επιτροπή Καθορισμού των ορίων Αιγιαλού και 
Παραλίας σύμφωνα με το άρθρο 74 του Π.Δ. 733/77 και της υπ’ 
αριθμ. Ο.Ε. 1762/15.3.1976 απόφασης της Νομαρχίας Κυκλάδων 
(παράγραφος 1 άρθρο 63 του Π.Δ. 636/77), αφού συγκλήθηκε κατό¬ 
πιν εντολής του Προέδρου της, πήγαμε επιτόπου στην προαναφερόμενη 
περιοχή. 

Αφού έλαβε υπόψιν 

- Το τοπογραφικό και Υψομετρικό Διάγραμμα, που συντάχθηκε από 
τον Ηλία Οικονομόπουλο Διπλωματούχο Τοπογράφο Μηχανικό στις 

16.5.1988 σε 1 πινακίδα και σε κλίμακα 1:500, ελέγχθηκε για την 
οικρίβεια της αποτυπώσεως από τον Δ/ντή της Τ.Υ.Ν. Κυκλάδων, που 
νόμιμα εκπροσωπείται από τον Δημ. Τζουμακίδη Πολ. Μηχ/κό με Α' 
Β. στις 6.7.1988 και θεωρήθηκε από την Δ/νση Τ.Υ.Ν.Κ. στις 

6.7.1988 ως το υπ’ αριθμ. 20 άρθρο Ν. 719/77 ορίζει:.... του Στυλ. 
Οργέτα Π.Μ. με Α' β. 

- Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την Σχετική Δικαστική και Διοικητική Νομολογία. 

- Την αντίληψη που σχηματίστηκε από την επιτόπου μετάβαση για 
το πλάτος της ζώνης ξηράς που βρέχεται, της μορφολογίας του εδάφους 
που αποτελείται ως επί το πλείστον από βραχώδεις εκτάσεις και λίγες 
αμμώδεις, αποφασίζει και καθορίζει: 

1. Την οριογραμμή του Αιγιαλού στο παραπάνω Τοπογραφικό Διά¬ 
γραμμα με κόκκινη συνεχή πολυγωνική γραμμή 1,2,3, 4,.26. 

2. Την οριογραμμή της Παραλίας με συνεχή κίτρινη πολυγωνική 

γραμμή Γ,2',3',4’,.23'. 

(υπογραφή) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑ 


_ . ( 2 ) 

Τροποποίηση του ρυμοτομικού σχεδίου Αμαρουσίου (Ν. Αττικής) στα 

υπ’ αριθ. 32 και 97 οικοδομικά τετράγωνα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν.Δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9 και 70. 

2. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 (παρ, 1). 

4. Τις διατάξεις του Π.Δ/τος 183/1986 «Έγκριση τροποποιήσεων 
σχεδίων πόλεων και καθορισμός όρων και περιορισμών δόμησης από 
τους Νομάρχες» (ΦΕΚ 70/Α) και ειδικότερα το άρθρο 1 (παρ. 1β) και 
2 . 

5. Τις αριθ. 294/1986,140/1987 και 190/1987 γνωμοδοτήσεις 
του δημοτικού συμβουλίου Αμαρουσίου. 

.6. Τις αριθ. 156/1988 και 242/1988 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλοντος. 

7. Την αριθ. 848/1988 γνωμοδότηση του Συμβουλίου της Επικρά¬ 


τειας, με πρόταση του Υπουργού Περιβάλλοντος, Χωροταξίας και Δη¬ 
μοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Αμαρουσίου (Ν. Αττικής) στα υπ’ αριθ. 32 και 97 οικοδο¬ 
μικά τετράγωνα με τη μετατροπή τμημάτων αυτών σε χώρο κοινοχρή¬ 
στου πρασίνου και την έγκριση πεζοδρόμων, όπως φαίνεται στο σχετικό 
πρωτότυπο διάγραμμα σε κλίμακα 1:500, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ 
αριθ. 83947/1988 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2 

Στην πρόσοψη των οικοπέδων οικοδομημένων ή μη, που βρίσκονται 
στα τροποποιούμενα με το προηγούμενο άρθρο οικοδομικά τετράγωνα 
και έχουν πρόσωπο στους δημιουργούμενους πεζόδρομους, επιβάλλεται 
προκήπιο πλάτους τριών (3) και πέντε (5) μέτρων, όπως φαίνεται στο 
ίδιο διάγραμμα. 

Άρθρο 3 

Εγκρίνεται η θέση και διάταξη των υφισταμένων κτιρίων πρόνοιας 
και εκκλησιών εντός του κατά το άρθρο 1 του παρόντος διατάγματος 
καθοριζομένου χώρου κοινοχρήστου πρασίνου (υπ’ αριθ. 97), όπως φαί¬ 
νεται στο ίδιο διάγραμμα. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση, του παρόντος διατάγματος. 

Αθήνα, 13 Απριλίου 1989 
ι Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΗΣ 















